
Ministru kabineta rīkojums Nr. 675
Rīgā 2025. gada 16. oktobrī (prot. Nr. 43 49. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" uz Ārlietu ministrijas un Finanšu ministrijas budžetu
· 1. Pamatojoties uz likuma "Par valsts budžetu 2025. gadam un budžeta ietvaru 2025., 2026. un 2027. gadam" 69. pantu, atbalstīt apropriācijas pārdali 2 300 000 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem", lai nodrošinātu finansējumu pasākumiem Ukrainas atbalstam un globālās drošības veicināšanai (atbalstu Ukrainas rekonstrukcijai un iemaksas Ukrainas atbalstam), tai skaitā:
· 1.1. 2 265 000 euro uz Ārlietu ministrijas budžeta programmu 02.00.00 "Iemaksas starptautiskajās organizācijās":
· 1.1.1. 2 200 000 euro apmērā, lai nodrošinātu iemaksu Ukrainas drošības stiprināšanai;
· 1.1.2. 65 000 euro apmērā, lai nodrošinātu iemaksu Patvertņu koalīcijas atbalstam, ko iniciējusi Ukraina un Somija, lai veicinātu patvertņu izveidi Ukrainā;
· 1.2. 35 000 euro apmērā uz Finanšu ministrijas budžeta apakšprogrammu 38.01.00 "Eiropas Savienības pirmsstrukturālo, strukturālo un citu finanšu instrumentu koordinācija", lai nodrošinātu Centrālās finanšu un līgumu aģentūras iesaisti NATO projektā militārās slimnīcas atjaunošanai Ukrainā.
· 2. Ārlietu ministrijai un Finanšu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. Finanšu ministrijai normatīvajos aktos noteiktajā kārtībā sagatavot un iesniegt priekšlikumu likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" izskatīšanai Saeimā otrajā lasījumā par  finansējuma pārdali 35 000 euro apmērā 2026. gadam no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" uz Finanšu ministrijas budžeta apakšprogrammu 38.01.00 "Eiropas Savienības pirmsstrukturālo, strukturālo un citu finanšu instrumentu koordinācija", lai nodrošinātu Centrālās finanšu un līgumu aģentūras iesaisti NATO projektā militārās slimnīcas atjaunošanai Ukrainā. 

